CELEX: 32014R1395
Language: hr
Date: 2014-10-20 00:00:00
Title: Delegirana uredba Komisije (EU) br. 1395/2014 оd 20. listopada 2014. o uspostavi plana za odbačeni ulov za ribolov određenih malih pelagijskih vrsta i ribolov u industrijske svrhe u Sjevernome moru

30.12.2014   
            
            
               HR
            
            
               Službeni list Europske unije
            
            
               L 370/35
            
         DELEGIRANA UREDBA KOMISIJE (EU) br. 1395/2014
   оd 20. listopada 2014.
   o uspostavi plana za odbačeni ulov za ribolov određenih malih pelagijskih vrsta i ribolov u industrijske svrhe u Sjevernome moru
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 15. stavak 6. te članak 18. stavke 1. i 3.,
   budući da:
   
               (1)
            
            
               Uredbom (EU) br. 1380/2013 nastoji se postupno napustiti praksa odbacivanja ulova u svim ribarstvima Unije uvođenjem obveze iskrcavanja ulova vrsta koje podliježu ograničenjima ulova.
            
         
               (2)
            
            
               Člankom 15. stavkom 6. Uredbe (EU) br. 1380/2013 Komisiji se dodjeljuju ovlasti da donese planove za odbačeni ulov s pomoću delegiranog akta za razdoblje od najviše tri godine na temelju zajedničkih preporuka koje su izradile države članice s relevantnim savjetodavnim vijećima.
            
         
               (3)
            
            
               Belgija, Danska, Njemačka, Francuska, Nizozemska, Švedska i Ujedinjena Kraljevina imaju izravan upravljački interes u ribarstvu u Sjevernome moru. Te države članice Komisiji su dostavile zajedničke preporuke nakon savjetovanja sa Savjetodavnim vijećem za ribolov pelagijskih vrsta i Savjetodavnim vijećem za Sjeverno more. Znanstveni doprinos dala su relevantna znanstvena tijela. Mjere iz zajedničke preporuke u skladu su s člankom 15. stavkom 6. Uredbe (EU) br. 1380/2013 i stoga bi u skladu s člankom 18. stavkom 3. Uredbe (EU) br. 1380/2013 trebale biti uključene u ovu Uredbu.
            
         
               (4)
            
            
               U pogledu Sjevernog mora u skladu s člankom 15. stavkom 1. točkom (a) Uredbe (EU) br. 1380/2013 obveza iskrcavanja trebala bi se primjenjivati najkasnije od 1. siječnja 2015. na sva plovila uključena u ribolov malih pelagijskih vrsta i ribolov u industrijske svrhe u odnosu na vrste ulovljene u tom ribolovu koje podliježu ograničenjima ulova.
            
         
               (5)
            
            
               U skladu sa zajedničkom preporukom, planom za odbačeni ulov trebao bi biti obuhvaćen određeni ribolov skuše, haringe, šaruna, ugotice pučinke, velikog srebrnjaka i papaline te ribolov u industrijske svrhe norveške ugotice, papaline i hujice u Sjevernome moru od 1. siječnja 2015.
            
         
               (6)
            
            
               Zajednička preporuka sadržava izuzeće od obveze iskrcavanja za skuše i haringe ulovljene okružujućim mrežama plivaricama pod određenim uvjetima na temelju znanstvenih dokaza o visokoj stopi preživljavanja u skladu s člankom 15. stavkom 4. točkom (b) Uredbe (EU) br. 1380/2013. Znanstvene dokaze kojima se potvrđuje visoka stopa preživljavanja dostavila je skupina Scheveningen u zajedničkoj preporuci pozivajući se na znanstvene studije o preživljavanju riba nakon ispadanja u ribolovu okružujućim mrežama plivaricama. Te su studije pokazale da stopa preživljavanja ovisi o vremenu sakupljanja i gustoći ribe u mreži, što je u tom ribolovu obično ograničeno. Te je informacije STECF preispitao na plenarnoj sjednici 14-02. STECF je zaključio da bi, pod pretpostavkom da rezultati studija o preživljavanju predstavljaju stope preživljavanja u komercijalnom ribolovu, udio ispale skuše koja preživi vjerojatno bio oko 70 %, što bi uzrokovalo puno manju gustoću od gustoće pri kojoj je uočen porast smrtnosti skuše. Zabrana puštanja skuše i haringe prije nego što je mreža u cijelosti na ribarskom plovilu kojim se uzrokuje gubitak uginule ribe ili ribe koja ugiba, utvrđena je u članku 19.b stavku 2. Uredbe Vijeća (EU) br. 850/98 (2). Izuzećem na temelju stope preživljavanja ne utječe se na zabranu na snazi jer će do puštanja ribe doći u fazi ribolovne aktivnosti u kojoj ribe imaju visoku stopu preživljavanja nakon puštanja. Stoga bi takvo izuzeće trebalo uključiti u ovu Uredbu.
            
         
               (7)
            
            
               Zajedničkom preporukom obuhvaćeno je i izuzeće de minimis od obveze iskrcavanja kako bi se izbjegli nerazmjerni troškovi postupanja s neželjenim ulovom, kao što je skladištenje, rad i zaleđivanje, uzimajući u obzir otežano povećanje selektivnosti u pelagijskom ribolovu skuše, šaruna i haringe u područjima ICES-a IV.b i c južno od 54° sjeverno. To se izuzeće temelji na znanstvenim dokazima koje su dostavile države članice uključene u zajedničku preporuku, a preispitao ga je Znanstveni, tehnički i gospodarski odbor za ribarstvo (STECF). STECF je zaključio da zajednička preporuka predstavlja kvalitativna obrazloženja kojima se potkrjepljuje izuzeće de minimis na temelju nerazmjernih troškova postupanja s neželjenim ulovom. U svjetlu prethodno navedenoga i u nedostatku drugačijih znanstvenih informacija primjereno je uspostaviti izuzeće de minimis u skladu s postocima predloženima u zajedničkim preporukama i na razinama koje ne premašuju dopuštene u skladu s člankom 15. stavkom 1. točkom (c) Uredbe (EU) br. 1380/2013. Stoga bi to izuzeće trebalo uključiti u ovu Uredbu.
            
         
               (8)
            
            
               Kako bi se osigurao odgovarajući nadzor, trebali bi se utvrditi posebni zahtjevi za dokumentaciju ulova iz izuzeća obuhvaćenih ovom Uredbom.
            
         
               (9)
            
            
               Budući da mjere predviđene ovom Uredbom izravno utječu na gospodarske aktivnosti povezane sa sezonom ribolova plovila Unije i na njezino planiranje, Uredba bi trebala stupiti na snagu neposredno nakon objave.
            
         
               (10)
            
            
               Ova bi se Uredba trebala primjenjivati od 1. siječnja 2015. kako bi bila u skladu s vremenskim okvirom utvrđenim u članku 15. stavku 1. Uredbe (EU) br. 1380/2013. U skladu s člankom 15. stavkom 6. te Uredbe, trebala bi se primjenjivati najviše 3 godine,
            
         DONIJELA JE OVU UREDBU:
   Članak 1.
   Predmet
   Ovom se Uredbom utvrđuju pojedinosti za provedbu obveze iskrcavanja, kako je predviđeno člankom 15. stavkom 1. Uredbe (EU) br. 1380/2013, od 1. siječnja 2015. u Sjevernome moru, kako je definirano u članku 4. stavku 2. točki (a) te Uredbe, u ribolovu utvrđenom u Prilogu ovoj Uredbi.
   Članak 2.
   Izuzeće na temelju stope preživljavanja
   1.   Odstupajući od članka 15. stavka 1. Uredbe (EU) br. 1380/2013, obveza iskrcavanja ne primjenjuje se na ulove skuše i haringe u ribolovu okružujućim mrežama plivaricama ako su ispunjeni svi sljedeći uvjeti:
   
               —
            
            
               ulov se pušta prije zatvaranja određenog postotka (utvrđenog u stavcima 2. i 3. u nastavku) okružujuće mreže plivarice („točka vraćanja”),
            
         
               —
            
            
               okružujuća mreža plivarica opremljena je vidljivim plutačama kojima je jasno označena točka vraćanja,
            
         
               —
            
            
               plovilo i okružujuća mreža plivarica opremljeni su sustavom za elektroničko bilježenje i dokumentiranje kad, gdje i u kojem opsegu je okružujuća mreža plivarica upotrijebljena za sve ribolovne aktivnosti.
            
         2.   Točka vraćanja iznosi 80 % zatvorene okružujuće mreže plivarice u ribolovu skuše i 90 % zatvorene okružujuće mreže plivarice u ribolovu haringe.
   3.   Ako se okolno jato sastoji od mješavine obaju vrsta, točka vraćanja iznosi 80 % zatvorene okružujuće mreže plivarice.
   4.   Zabranjeno je puštanje ulova skuše i haringe nakon točke vraćanja.
   5.   Prije puštanja okolnog jata uzimaju se njegovi uzorci kako bi se ocijenio njegov sastav prema vrsti, struktura prema veličini i količina.
   Članak 3.
   Izuzeće de minimis
   
   Odstupajući od članka 15. stavka 1. Uredbe (EU) br. 1380/2013, do najviše 3 % ukupnog godišnjeg ulova skuše, šaruna, haringe i pišmolja u ribolovu pelagijskih vrsta koje ulove pelagijske koćarice do 25 metara ukupne dužine upotrebljavajući pelagijske koće (OTM) i koje love skuše, šarune i haringe u područjima ICES-a IV.b i c južno od 54° sjeverno u 2015. i do najviše 2 % u 2016. može biti odbačeno.
   Članak 4.
   Dokumentacija o ulovima iz izuzeća
   1.   Količine ribe puštene u okviru izuzeća predviđenog u članku 2. i rezultati uzorkovanja zahtijevanog u skladu s člankom 2. stavkom 5. bilježe se u očevidnik.
   2.   Količine ribe odbačene u okviru izuzeća predviđenog u članku 3. bilježe se u očevidnik.
   Članak 5.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2015. do 31. prosinca 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. listopada 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 28.12.2013., str. 22.
   
   
      (2)  SL L 125, 27.4.1998., str. 1.
   
   
      PRILOG
      
                  1.
               
               
                  Ribolov malih pelagijskih vrsta u području ICES-a III.a (Skagerrak i Kattegat):
                  
                              Oznaka
                           
                           
                              Ribolovni alati za pelagijske vrste
                           
                           
                              Ciljne vrste
                           
                        
                              OTM i PTM
                           
                           
                              Pelagijska koća i pelagijska koća kojom upravljaju dva plovila
                           
                           
                              Haringa, skuša, ugotica pučinka, šarun, papalina (za prehranu ljudi)
                           
                        
                              PS
                           
                           
                              Okružujuća mreža plivarica
                           
                           
                              Haringa, skuša, papalina (za prehranu ljudi)
                           
                        
                              OTB i PTB (1)
                              
                           
                           
                              Pridnena povlačna mreža sa širilicama i pridnena povlačna mreža kojom upravljaju dva plovila
                           
                           
                              Haringa, skuša, papalina (za prehranu ljudi)
                           
                        
                              GNS i GND (2)
                              
                           
                           
                              Jednostruka mreža stajaćica (pričvršćena) i lebdeća mreža
                           
                           
                              Skuša, haringa
                           
                        
                              LLS, LHP i LHM
                           
                           
                              Stajaći parangali, povrazi i ribarski štapovi (ručni) te povrazi i ribarski štapovi (mehanički)
                           
                           
                              Skuša
                           
                        
                              MIS
                           
                           
                              Razni alati, uključujući klopke, vrše i pregrade
                           
                           
                              Skuša, haringa, papalina (za prehranu ljudi)
                           
                        
            
                  2.
               
               
                  Ribolov malih pelagijskih vrsta u području ICES-a IV. (Sjeverno more):
                  
                              Oznaka
                           
                           
                              Ribolovni alati za pelagijske vrste
                           
                           
                              Kvota ciljnih vrsta
                           
                        
                              OTM i PTM
                           
                           
                              Pelagijska koća sa širilicama i pelagijska koća kojom upravljaju dva plovila (uključujući TR3)
                           
                           
                              Haringa, skuša, šarun, veliki srebrnjak, ugotica pučinka, papalina (za prehranu ljudi)
                           
                        
                              PS
                           
                           
                              Okružujuća mreža plivarica
                           
                           
                              Haringa, skuša, šarun, ugotica pučinka
                           
                        
                              GNS i GND (3)
                              
                           
                           
                              Jednostruka mreža stajaćica (pričvršćena) i lebdeća mreža
                           
                           
                              Skuša, haringa
                           
                        
                              GTR
                           
                           
                              Trostruka mreža stajaćica
                           
                           
                              Skuša
                           
                        
                              LLS, LHP i LHM
                           
                           
                              Stajaći parangali, povrazi i ribarski štapovi (ručni) te povrazi i ribarski štapovi (mehanički)
                           
                           
                              Skuša
                           
                        
                              MIS
                           
                           
                              Razni alati, uključujući klopke, vrše i pregrade
                           
                           
                              Haringa, papalina (za prehranu ljudi)
                           
                        
            
                  3.
               
               
                  Druge vrste ribolova u kojima se upotrebljavaju plovila kojima se love male pelagijske vrste navedene u članku 15. stavku 1. točki (a) Uredbe (EU) br. 1380/2013 koje nisu obuhvaćene točkama 1. i 2. ovog Priloga.
               
            
                  4.
               
               
                  Ribolov u industrijske svrhe u vodama Unije u područjima ICES-a III.a i IV.:
                  
                              Oznaka
                           
                           
                              Ribolovni alat
                           
                           
                              Kvota ciljnih vrsta
                           
                        
                              Bilo koja povlačna mreža
                           
                           
                              Povlačna mreža veličine oka manje od 32 mm
                           
                           
                              Hujica, papalina, norveška ugotica
                           
                        
                              PS
                           
                           
                              Okružujuća mreža plivarica
                           
                           
                              Hujica, papalina, norveška ugotica
                           
                        
            
         (1)  Pridnena povlačna mreža sa širilicama i pridnena povlačna mreža kojom upravljaju dva plovila veličine oka < 70 mm.
      
         (2)  Veličina oka 50 – 99 mm.
      
         (3)  Veličina oka 50 – 90 mm.